Ribe Stifts Adresseaviser, 1801-04-13
Linieskibene og de svære Fregatter under Vice Admiral Nelson holdte rundt hen ind i Kongedybet for at tage successive Plads paa Siden af den mig anfortroede Defension. Bombarderer og mindre Fartøier posterede sig nærmere Byen, og Admiral Parkers Division, 8 Linieskibe, og nogle mindre Fartøier krydsede sig med Force af Seil Syd hen mod Defensionens nordre Fløi. Kl. 10 1/2 passerede de forreste Skibe af Vice=Admiral Nelsons Force de sydligste Skibe af Defensionen; jeg gjorde Signal for de Skibe, som vare paa Skud nær, at begynde Slaget; Blokskibene Prøvestenen og Vagrien, og strax efter Jylland, imellem hvilket og Dannebroge det første af de engelske (et 74 Kanon=Skib) stoppede for et Anker agter fra, adlød strax dette Signal med en velstyrret og fortrefselig soutineret Jld. Efterhaanden opkomme de øvrige, og ved deels at forbisegle den først ankrede, deels stille sig agten for ham, formerede en tæt Linie, som, da den ei strakte sig længere Nord end til Orlogskibet Siælland, kun engagerede omtrent 2 Trediedeel af den mig anfortroede Defension, da 3 Kroners Batterie og Blokskibene Elephanten og Mars ikke, og Fregatten Hielperen kun lidet kom i Jlden. Slaget var inden en halv Time almindeligt; 12 Linieskibe, hvoriblandt 1 paa 80 og de fleste øvrige paa 74 Kanoner og 6 til 8 Fregatter paa den ene Side - paa den anden, 7 Blokskibe, hvoraf ikkun eet førte 74 Kanoner, de øvrige kun 64 og derunder, 2 Fregatter og 6 mindre Fartøier - saaledes vare StridsKræfterne fordeelte i det Hele. Fienden havde alle Steder 2, hvor vi havde 1, og Blokskibet Prøvestenen havde, foruden Kontreadmiralen og 1 Linieskib, 2 Fregatter, som skiød ham hele Tiden ret for ind, uden at han kunde besvare disse et Skud. Naar jeg altsaa blot historisk melder, hvad Deres K. H. Kronprindsen Selv har seet, og med Dem saa stor en Deel af Danmark og Europas, Borgere, at denne (jeg tør vel kalde det saa) høist ulige Kamp varede og vedligeholdtes med en uforlignelig Tapperhed i 4 1/2 Time: at den superiøre Magts Jld 1 Time før Slagets Ende allerede var saaledes svækket, at adskillige af de engelske Skibe, hvoriblant Vice=Admiral Nelsons, kun skiød med enkelte Kanoner: at denne Helt, i dette Øieblik, midt i Slagets Hede, sendte en Parlementær i Land for at foreslaae Vaabenstilstand, naar jeg tillægger: at det er meldt mig, at 2 engelske Linieskibe allerede havde strøget, men ved Opseiling af friskere Skibe. bleve soutinerede og heiste igien, saa er det mig vel tilladt at sige, tilladt at troe, at Fienderne selv ville tilstaae, at Danmarks gamle Søekriger=Ære den Dag lyste i saa utrolig Glands, at jeg takker Himlen for at have havt Europa til Vidne derpaa. Endnu hang Seierens Vægtskaal om ikke lige, dog var den langt fra ikke stunken til Skade for Danmark. Selv de første og haardest attakerede sydlige Skibe, selv den omringede, med al min høie Jdee om dansk Tapperhed, ubegribelige Prøvesteen, slog endnu en Stund, til næsten alle Kanoner vare demonterede. Omsider maatte disse vige Overmagten, og den danske Jld ophørte derpaa efterhaanden sønder fra og nord efter. Allerede Kl. 11 1/2 blev Orlogskibet Dannebroge, paa Siden af hvilket Vice=Admiral Nelson laae, skudt i Brand Jeg begav mig med min Stander paa Orlogskibet Holsteen af nordre Fløi, men Dannebroge streed længe under den strax isteden for heiste Vimpel. Den havde ved Enden af Affairen 270 Mand døde og blesserede. Kl. 2 1/2 var Orlogskibet Holsteen saa forskudt, havde saa mange døde og saarede, og et saa stort Antal Kanoner demonterede, at jeg atter omskiftede min Stander der med Vimpelen; og da Sielland, hvis Touge, vare overskudte, allerede var i Drift, begav jeg mig til Tre Kroner Batterie, hvorfra jeg kommanderede den nordre Fløi, som var i let Engagement mod Admiral Parkers Division; indtil jeg Kl. 4 modtog Deres Kongel. Høiheds Ordre at ophøre Slaget. Defensionslinien sønden for Tre Kroner kom saaledes i Fiendens Vold, undtagen Fregatten Hielperen, som, da den tilsidst allene havde at stride imod en alt for overlegen Magt, kappede og holdt ind til Stubben. Repetiteuren Elven, som, efter at have faaet adskillige Grundskud, Master og Takkelage forskudt, endeel Døde og Saarede, holdt indenfor Kronen. Skiørprammene Nyborg. og Aggershuus, den sidste taget paa Slæbetouget af den første, holdte synkefærdige ind til Kysten, og det gernerske Flaadebatterie, som var meget ilde tilredt, endeligt, Blokskibet Dannebroge, som kort efter Slaget sprang i Luften. Foruden det Tab, Fienden synlig har lidt, er jeg vis paa, han, saavel paa Mandskab som Skibe, har lidt betydeligt, ogsaa er Fordeelen af Seieren kun ubrugelige Skibe, med for det meste fornaglede Kanoner og Krudtet overbord kastet. Bestemt kan Antallet paa Døde og Saarede ei endnu angives, men jeg anslaaer det for 16 til 1800. Paa de førstes Liste maae jeg med Smerte anføre: Cheferne af Blokskibet Jndfødsretten og Fregatten Kronborg, Capitain Thurah og Premierlieutenant Hauch, samt adskillige andre brave Officerer. Paa de sidstes staaer først Chefen af Dannebroge, Capitain Ferdinand Braun, som foruden adskillige andre Saar, har mistet den høire Haand. Til Officerers og Mandskabs mageløse Mod har jeg ingen Udtryk. Slaget selv kan kun beskrive det. Doqven den 3 April 1801. Olfert Fischer. Til den i Kbhvn, befalede Commission for Understøtningen til dem hvis Forsørgere ere Døde eller saarede for Fædrenelandet, er allerede indkommet henved 15000 Rdl. I Kolding er i disse Dage ligeledes aabnet en Subskription for disse, hvorpaa allerede er tegner for over 170 Rdl. foruden at Hr. Kammerraad Malling allene har givet 100 Rdlr. dertil. Efterretning og hvad der er forhandlet og vedtaget angaaende den, med Admiral Parker indgangne, Vaabenstilstand. Da den danske Regiering paa den ene, og Admiral Sir Hyde Parker, Ridder, øverste befalingsmand over Hans Brittanniske Majestæts Søemagt paa Kiøben hans Reed paa den anden Side, bevægede af Menneskekierlighed, begge inderligen ønske at standse videre Blods Udgydelse, og at afværge for Staden Kiøbenhavn de ødelæggende Virkninger, som Fiendtlighedernes Fortsættelse imod samme kunde have til Følge, saa ere de giensidigen blevne enige om en militær Vaabenstilstand eller Fiendtligheders Jndstillelse.